Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1405

a) A számlanyilatkozat szövegének összhangban kell lennie az adott szabadkereskedelmi megállapodás „származó termék fogalmának meghatározásáról és az adminisztratív együttműködés módszereiről szóló” Jegyzőkönyv vonatkozó mellékletében megadott szöveggel. A számlanyilatkozat szövegét a PM. rendelet tartalmazza. Ha a számlanyilatkozaton felsorolt termékek több mint egy országból, illetve területről származnak, akkor a számlanyilatkozat szövegében szerepeljen minden érintett ország neve vagy hivatalos rövidítése vagy egy hivatkozás a számlán levő külön jelölésre. (Az ISO—ALFA kódokat a PM rendelet tartalmazza.) A számlán vagy az ehhez hasonló okmányon felsorolt minden egyes termék mellett szerepeljen az ország neve vagy hivatalos rövidítése.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes